Kuigi väidetavalt mõned naissoost isikud oskavad lennata - luua abiga muidugi. Täna nägin  ma lendavat inimest, kusjuures inimene oli meessoost ja abivahendiks lumelabidas. Mul nimelt hoovipoolsest aknast suurepärane vaade tatarlasest naabrimehe õuele, suvel on rohelus varjamas, a talvel on viuu täitsa avalik. Telekas küll mängis mingit keskpäevast filmi, aga õues toimuv oli huvitavam. Sell võttis aga redeli, kahmas kätte labida ja padavai katusele. Alustas muidugi äärelt ja äär oli loomulikult alt jäine. Sai paar sahmakat alla saata ja tuli ise järele, kusjuures lumelabidast lahti ei lasknud. Kui  oleks selle veel jalgevahele susanud, oleks ilmselt kauem ja kaugemalegi lennanud. Nüüd lendas meetrikest kolm ja ikka isamaa poole. Õnneks oli kukkumiskohas paarimeetrine hang, mees tõstis kõigepealt labida võidukalt pea kohale, siis ajas ka ennast püsti, soputas korraks ja eesli järjekindlusega jälle redelist üles ronima;) Ma rohkem igaks juhuks ei vaadanud:D    Jõudsin pilti ka teha - sekund hiljem mees juba lendab!